አንባቢዎች ሆይ ከዚህ በላይ በቁርዓን 19.71 ላይ የተመሠረተውን ውይይት አስተውላችኋል፡፡ በውይይቱ የሙስሊም ተንታኞች ጥቅሱ የሚለውን እውነታ ለመቀየር ከንቱ ጥረትን እንዳደረጉም ተገንዝባችኋል፡፡ አዎ ቁርዓን ሲዖል ከመግባት ማንም (ሙስሊም) አያመልጥም ነው የሚለው፡፡ ታዲያ የእናንተ ተስፋ ምንድነው? መጽሐፍ ቅዱስ ግን እውነተኛና የተረጋገጠ ተስፋን ይሰጣል፡፡ የአዲስ ኪዳን ወንጌሎች በሙሉ ይህንን የምስራች ነው የሚያሳዩት፡፡ ኃጢአተኛውና ሲዖል የሚገባው ሰው በክርስቶስ የመስዋዕትነት ሞት አምኖ ንስሐ በመግባት እሱን ክርስቶስን ቢታመን መንግስተ ሰማይ የመግባትን እውነተኛ ተስፋ ያገኛል በግል ሕይወቱም እግዚአብሔር በመንፈስ ቅዱስ ይህንን ያረጋግጥለታል፡፡ ይህ እውነት በብዙዎች ሕይወት ውስጥ ታይቷል፡፡ ስለዚህም ዛሬ መጽሐፍ ቅዱስን በማግኘት ከምስራቹ ቃል በመጀመር እንድታነቡ እንጋብዛችኋለን፡፡ እግዚአብሔር ይርዳችሁ አሜን፡፡